༈། བསྐལ་བཟང་སངས་རྒྱས་མངོན་པར་བྱང་ཆུབ་པའི། །གནས་མཆོག་འཛམ་གླིང་ཡུལ་དབུས་རྡོ་རྗེ་གདན། །སྟོན་པའི་ཞལ་སྐྱིན་བྱིན་རླབས་གཟི་འབར་བའི། །རྟེན་མཆོག་རིན་ཆེན་བསྐལ་བརྒྱར་བཞུགས་གསོལ་འདེབས། །བདག་སོགས་དེང་ནས་སྐྱེ་བའི་ཕྲེང་བ་རུ། །མཚན་ཉིད་རྫོགས་པའི་བླ་མས་རྗེས་བཟུང་སྟེེ། །ཐེག་མཆོག་ཟབ་རྒྱས་སྨིན་གྲོལ་ལེགས་ནོད་དེ། །ཚུལ་བཞིན་ཉམས་སུ་ལོངས་པར་བྱིན་གྱིས་རློབས། །ནམ་ཞིག་རྡོ་རྗེའི་གདན་གྱི་ཞིང་མཆོག་འདིར། །སྟོན་པ་རྣམ་འདྲེན་བཞི་པའི་མཛད་ཕྲིན་བཞིན། །བདུད་བཞིའི་གཡུལ་འཇོམས་མངོན་པར་བྱང་ཆུབ་སྟེ། །རིས་མེད་འགྲོ་ལ་ཆོས་འཁོར་བསྐོར་བར་ཤོག། རྒྱལ་དང་སྲས་ཀྱི་ཐུགས་རྗེའི་བྱིན་རླབས་དང་། །ཆོས་ཉིད་རང་བཞིན་དག་པའི་བདེན་པ་དང་། །ཆོས་ཅན་རྟེན་འབྲེལ་བསླུ་མེད་བདེན་པའི་མཐུས། །སྨོན་དོན་ཇི་བཞིན་གེགས་མེད་མྱུར་འགྲུབ་ཤོག། ཅེས་པའང་སྤྲང་རྒན་ཚུལ་མིང་པས་རྡོ་རྗེ་གདན་དུ་སྦྱར་བའོ། །། །